巴郡

巴郡係舊時中國嘅一個郡，喺而家重慶市同四川省東部。

史 
戰國時期，秦國滅巴國。秦惠文王更元十一年置巴郡。

西漢巴郡隸屬益州，管轄江州、臨江、枳、閬中、墊江、朐忍、安漢、宕渠、魚復、充國、涪陵，夾埋11個縣。西漢末年統計，巴郡有158,643戶人家、708,148人。東漢巴郡管轄江州、宕渠、朐忍、閬中、魚復、臨江、枳、涪陵、墊江、安漢、平都、充國、宣漢、漢昌，夾埋14個縣。興平元年，益州牧劉璋接受趙穎建議，將巴郡分成三份，江州到臨江設永寧郡，朐忍到魚復設固陵郡，巴郡管墊江北邊嘅地區。到咗建安六年，永寧郡改名叫巴郡，原巴郡改名叫巴西郡，固陵郡改名叫巴東郡。

晉朝泰始元年，巴郡改隸益州下越雋郡。永寧元年，李特佔據巴蜀作反，後來建立成漢政權。永和三年，桓溫平定巴蜀，巴郡隸屬梁州，管轄江州、墊江、臨江、枳，夾埋4個縣。南朝宋，巴郡隸益州。泰始五年喺巴郡置三巴校尉。南齊建元二年置巴州，原來屬益州嘅巴郡改隸巴州，管轄巴東、建平、巴郡三個郡。永明元年，廢巴州，巴郡復隸益州。南梁太清四年，蕭紀喺巴郡置楚州。天正元年，西魏攻落楚州，改名叫巴州。北周閔帝元年，將巴州改返做楚州。武成三年，又將墊江改成巴縣。

隋開皇三年，郡制廢除，巴郡改名渝州。大業三年，州制廢除，改成郡制，復名巴郡，管轄巴、江津、涪陵呢3個縣。唐武德元年，郡制廢除，巴郡改名渝州。

攷 

重慶史